Участва в Руско-турската война (1877-1878). Командир на 1-ви батальон от 11-и Псковски пехотен полк с повишение във военно звание подполковник При атаката на Ловеч ва 22 август 1877 г. е ранен смъртоносно командира на полка полковник Александър Кусов. Подполковник Болеслав Кобордо незабавно поема командването на полка и се бие храбро при превземането на редут № 5. Повишен е за боево отличие във военно звание полковник и е награден с орден „Света Ана“ II степен с мечове. Проявява се в третата атака на Плевен. Отличава се при освобождението на Етрополе и зимното преминаване на Стара планина. Награден е със златно оръжие „За храброст“ и орден „Свети Владимир“ IV степен с мечове и бант (1878).